stanford-oval/wikipedia huggingface dataset:
נחל ארנון

| --- | --- |
סכר אל-מוג'יב
סכר אל-מוג'יב
 מידע כללי
 אורך:  70 ק"מ
 ספיקה ממוצעת:  2 מ"ק לשנייה
 מוצא:  הרי מואב
 גובה מוצא הנהר:  950 מטרים
 שפך:  ים המלח
 מדינות באגן הניקוז:  ירדן
 
מראה בוואדי אל-מוג'יב
צפון ים המלח במפת מידבא. הארנון נראה מעל תורן האונייה במרכז התמונה
נחל ארנון (בערבית: وادي الموجب - "ואדי אלמוג'ב") הוא נחל איתן הנמצא בעבר הירדן המזרחי, ונשפך לים המלח. זיהויו של ואדי אלמוג'ב עם נחל ארנון המקראי מקובל על כל החוקרים.
שטח אגן הניקוז של הנחל הוא 6,450 קמ"ר וספיקת המים שלו היא כ-7,200 מטר מעוקב בשעה. בחלקו הצפוני של אגן הניקוז של הנחל, מגיע יובלו העיקרי, ואדי ואלה, עד סמוך לעמאן, ובדרום אגן הניקוז מגיעות שלוחותיו עד כרך. מקורו המזרחי של הנחל האיתן מצוי בעין אל-לג'ון, בגובה של 690 מטר מעל פני הים, בין כרך ובין תחנת קטראני שעל מסילת הברזל החיג'אזית, במקום הנקרא "ראס אלמוג'ב". מנקודה זו ועד שפכו במרכז חופו המזרחי של ים המלח, יורד הנחל כ-1,111 מטרים במהלך של 51 קילומטר.
אורכו של הנחל הוא כ־76 ק"מ. כיום, חלקו התחתון של הנחל הוא חלק משמורת טבע מוכרזת של "הרשות המלכותית לשמירת טבע" בירדן. השמורה משתרעת על השטח שבין ואדי זרקא-מעין בצפון ובין ואדי שקיק בדרום. סמוך לשפך הנחל הוקם גשר המשמש את הכביש הסלול לאורך חופו המזרחי של ים המלח.
הנחל הוא בעל אופי קניוני לכל אורכו, וכולל מפלי מים רבים שמונעים הליכה רצופה בערוצו. הנחל אינו ניתן לחצייה אלא במעבר ערוער בו פונה הנחל מזרימה צפונה לזרימה בכיוון מערב. מעבר זה (מעברות הארנון) היה בעל חשיבות רבה מאז ומתמיד. ב-2004 נחנך באזור המעבר סכר אל-מוג'יב הגדול אשר יוצר אגם מלאכותי שמימיו מיועדים להשקיה. בחלקו התחתון של הנחל, מכ-15 קילומטר ממזרח לים המלח ועד שפכו, זורם הנחל בקניון אבן חול נובית בשורה של מפלים. בשפך הנחל לים המלח נוצרה דלתה ברוחב ובאורך של כקילומטר. אדמת הסחף של הדלתה מכוסה בצמחייה סבוכה וגדלים בה עצי אשל, שיזף מצוי, דקל ושיטה וחישות של קנה מצוי וקנה צמר.
בנחל מתרחשים שיטפונות מעת לעת וכתוצאה מכך משתנה מדי פעם מהלך הנחל בתוך הדלתה. בשנת 1925 ערכו תלמידי גימנסיה הרצליה טיול במקום, נקלעו לשיטפון ואת אשר ראו תיאר רפאל סברדלוב:
כל הדלתא נעלמה במים. האגמון נעקר, העצים שנישאו בגל הנהר התגלגלו במים הצהובים ויעברו לעינינו במהירות איומה. כל הזרועות נהפכו לנהרות-איתן ומהירות מימם הגיעה עד כדי 7 מ' בשנייה וצבעם כצבע הקאקאו. ארבעה ימים עשינו על הגבעה הזאת והסתכלנו בחרדה בכוח הנהרות המבהיל ובשינויים שחלו בסביבה. התיישבנו על הגבעה הלבנה, שתינו ממי הנהרות הצהובים ואכלנו את כל אשר השגנו במקום...
נחל ארנון במקורות

הנחל נזכר רבות בתנ"ך כנקודת ציון בתיאור הגבול שבין שטחי מואב שלא יועדו לבני ישראל (מדרום לנחל) ובין שטחי מואב שהיו בשליטת האמורים (מצפון לנחל), ואשר יועדו לנחלות גד וראובן: ”מִשָּׁם נָסָעוּ וַיַּחֲנוּ מֵעֵבֶר אַרְנוֹן אֲשֶׁר בַּמִּדְבָּר הַיֹּצֵא מִגְּבֻל הָאֱמֹרִי כִּי אַרְנוֹן גְּבוּל מוֹאָב בֵּין מוֹאָב וּבֵין הָאֱמֹרִי”.
בספר יהושע מתואר כי גבול בני ישראל בעבר הירדן היה מערוער שבשפת נחל ארנון (כיום "ח'רבת עראער" שבאפיק הארנון) בדרום ועד הר חרמון בצפון: ”וְאֵלֶּה מַלְכֵי הָאָרֶץ אֲשֶׁר הִכּוּ בְנֵי יִשְׂרָאֵל וַיִּרְשׁוּ אֶת אַרְצָם בְּעֵבֶר הַיַּרְדֵּן מִזְרְחָה הַשָּׁמֶשׁ מִנַּחַל אַרְנוֹן עַד הַר חֶרְמוֹן וְכָל הָעֲרָבָה מִזְרָחָה”, וכן: ”וַיְהִי לָהֶם הַגְּבוּל מֵעֲרוֹעֵר אֲשֶׁר עַל שְׂפַת נַחַל אַרְנוֹן וְהָעִיר אֲשֶׁר בְּתוֹךְ הַנַּחַל וְכָל הַמִּישֹׁר עַל מֵידְבָא”.
חז"ל מייחסים את הפסוק "את והב בסופה ואת הנחלים ארנון" לנס שנעשה לעם ישראל בנחל ארנון בזמן יציאת מצרים: כאשר עמדו בני ישראל לעבור בערוץ נחל ארנון, המתינו להם אמוריים בשני ההרים שמצידי הנחל על מנת להרגם כשיעברו בנחל, אך קודם שהגיעו בני ישראל לאזור קרבו שני ההרים זה לצד זה ומחצו למוות את האמוריים שבפנים. בני ישראל עברו על פסגת ההר ולא ידעו על האויבים הקבורים בו, וכדי לפרסם את הנס זרמה בארה של מרים לתוך הנחל ושטפה מתוכו החוצה את דמם ואיבריהם של המתים.
נחל ארנון נזכר גם במצבת מישע של מישע מלך מואב שישב בדיבון הסמוכה מצפון (כיום "דיבאן"), שם הוא מציין כי סילק את ישראל ואת בני שבט גד מהאזור, ובנה "מסילה" (דרך) בארנון.
נחל ארנון מצוין גם באופן בולט בפסיפס מפת מידבא. בימי רומא נפלה באזור אימת השודדים ועל כן התקיימה בו פעילות צבאית של לגיונות רומיים.
הערות שוליים

1 2 3  רפי טהון, הקפנו את ים המלח ברגל, הוצאת הקיבוץ המאוחד, 1977
↑  תמונת הגשר, באתר פליקר, ‏2 בינואר 2004
↑  Mujib Dam, באתר Structurae (באנגלית)
↑  ספר במדבר, פרק כ"א, פסוק י"ג
↑  י' אליצור, שמות מקומות קדומים בארץ ישראל השתמרותם וגלגוליהם, הוצאת יד יצחק בן-צבי, עמ' 46–52, 104, 205-204, 263, 346, 366, 369, 382, 420
↑  ספר יהושע, פרק י"ב, פסוק א'
↑  ספר יהושע, פרק י"ג, פסוק ט"ז
↑  ספר במדבר, פרק כ"א, פסוק י"ד
↑  רש"י במדבר כא, יד-טו. מדרש רבה במדבר יט, כה. מדרש תנחומא במדבר, פרק כ"א, סימן כ, מכללת הרצוג, שבילי התנ"ך
↑  ש' אחיטוב, אסופת כתובת עבריות, הוצאת מוסד ביאליק, ירושלים, עמ' 260
| --- | --- |
בקרת זהויות :  NLI: 987007566223205171
סיאמוגל

| סיאמוגל> תקופה |
| --- | --- |
סוף מיוקן 11–5.333 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: סיאמוגל
מינים
 Siamogale melilutra  Siamogale thailandic
שם מדעי
 Siamogale ‏1983

סיאמוגל (שם מדעי: Siamogale) הוא סוג נכחד של לוטרה ענקית מסוף המיוקן לפני 11-5.333 מיליון שנה. לוטרה זו התגלה באסיה וסווגה ב-1983. היו בה 2 מינים, אשר אחד מהם התגלה בתאילנד ב-1983 ואחד בסין בשנת 2017.
לוטרה זו הייתה גדולה יותר ממרבית הלוטרות, יותר מהלוטרה הענקית ומלוטרת הים והגיעה לאורך של 1.9 מטר ולמשקל של לפחות 50 ק"ג. במראה היא הייתה בעלת גולגולת רחבה כמו של גירית אך גם של לוטרה בעלת חוטם קצר ולסת נמוכה עם ניבים ארוכים וטוחנות רחבות שיועדו לפיצוח טרף קשיח כמו צדפות. היו לה רגליים קצרות והיא הייתה יונק אמפיבי שחי בדומה ללוטרות הקיימות כנראה אך צד טרף גדול יותר, בעיקר צדפות, דגים, וסרטנים אותם פיצחה עם לסתותיה החזקות. היא נכחדה בסוף המיוקן.
סטארקייד (2019)

| סטארקייד (2019)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WWE
מותג(ים): Raw סמאקדאון
תאריך: 1 בדצמבר 2019
עיר: דולות', ג'ורג'יה
אולם: אינפיניט אנרג'י ארנה
סדרת אירועי שלם וצפה של ה-WWE
| סדרת ההישרדות | סטארקייד (2019) | TLC: שולחנות,סולמות וכיסאות |
סדרת אירועי סטארקייד
| 2018 | סטארקייד (2019) | — |
סטארקייד (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-1 בדצמבר 2019, באינפיניט אנרג'י ארנה שבדולות', ג'ורג'יה. האירוע היה האירוע השלישי בסדרת אירועי סטארקייד (תחת הפקתם של ה-WWE).
אחד עשר קרבות התנהלו באירוע, כשמתוכם ארבע קרבות שודרו בספיישל של שעה בערוץ של ה-WWE Network. בקרב המרכזי המשודר, בובי לאשלי ניצח את קווין אואנס בפסילה.
במהלך השידור, ה-WWE החלו לשדר את שארית הספיישל בעמוד הרשמי שלהם ביוטיוב; לאחר מכן, שה-WWE ביצעו צעד זה בעקבות כשלים טכניים בצד המזרחי של ארצות הברית.
הפקה > רקע

סטארקייד, אירוע במעגל סגור חי, הומצא בשנת 1983 על ידי המתאבק המנוח, דאסטי רודס. האירוע הופק במקור תחת ארגון ה-National Wrestling Alliance (או בראשי התיבות: NWA) והארגונים של ג'ים קרוקט (או בראשי התיבות: JCP). ארגונים אלו הכירו בסטארקייד כאירוע הדגל שלהם בשנה, כשבאותה נשימה שנתיים לאחר מכן, גם יריבתה, ארגון ה-WWF, התחיל להכיר באירוע רסלמניה כאירוע הדגל שלהם בשנה. בשנת 1988, ארגונו של ג'ים קרוקט נמכר לטד טרנר, ובכך האירוע הפך להיות בבעלות של ארגון ה-WCW, כשהאירוע עצמו התקיים תחת ה-WCW עד שנת 2000, השנה שבה התקיים אירוע הסטארקייד האחרון ולאחריו הופסקו קיומי אירועי סטארקייד.
לאחר הפסקה של 17 שנים, ה-WWE הקימה לתחייה את סטארקייד כאירוע חי של המותג סמאקדאון ב-25 בנובמבר 2017. שנה לאחר מכן, ב-16 בנובמבר 2018, ה-WWE הכריזו שאירוע שני במסגרת אירועי סטארקייד יתקיים ב-25 בנובמבר 2018 וחלקו ישודר בערוץ של ה-WWE Network. ב-17 בספטמבר 2019, ה-WWE הודיעו שהאירוע השלישי בסדרת אירועי סטארקייד ישודר בערוץ של ה-WWE Network.
הפקה > עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
רשימת קרבות

| --- | --- |

תפקיד: שם
צוות השידור: טום פיליפס
צוות השידור: ביירון סקסטון
כרוז: מייק רום
שופטים: שון בנט
שופטים: צ'ארלס רובינסון
שופטים: דן אנגלר
| מס' | תוצאות | התניות | זמן |
| --- | --- | --- | --- |
| D1 | סת' רולינס ניצח את אריק רואן | קרב יחידים | - |
| D2 | שינסקה נקאמורהא (עם סמי זיין) ניצח את המיז | קרב יחידים על האליפות הבין יבשתית | - |
| 3 | הסטריט פרופיטס (אנג'לו דוקינס ומונטז פורד) ניצחו את ה-O.C. (לוק גאלוס וקארל אנדרסון) | קרב זוגות | - |
| 4 | הקבוקי ווריורס (אסקה וקיירי סיין)א ניצחו את בקי לינץ' ושארלוט פלייר, ביילי וסשה בנקס, ואלכסה בליס וניקי קרוס בהכנעה | קרב זוגות מרובע על אליפות זוגות הנשים של ה-WWE | - |
| 5 | בובי לאשלי (עם לאנה) ניצח את רוסב בפרישה | קרב מי שעומד אחרון | - |
| 6 | בובי לאשלי (עם לאנה) ניצח את קווין אואנס בפסילה | קרב יחידים | - |
| D7 | אליסטר בלאק ניצח את אנדרדה (עם זלינה וגה) | קרב יחידים | - |
| D8 | ריקושט ניצח את אנדרדה (עם זלינה וגה) | קרב יחידים | - |
| D9 | רנדי אורטון ניצח את AJ סטיילס | קרב יחידים | - |
| D10 | רומן ריינס ניצח את המלך קורבין | קרב יחידים | - |
| D11 | "השד" בריי וויאטא ניצח את ברון סטרומן על ידי יציאה מהכלוב | קרב כלוב על האליפות האוניברסלית | - |
א מתאבק/ים שהגיעו לקרב כאלופ/ים D קרב חושך (קרב שלא שודר בטלוויזיה)
הערות שוליים

1 2  סטארקייד מגיע לג'ורג'יה ב-1 בדצמבר
↑  ה-WWE מעבירים את האירוע סטארקייד במהלך שידורו החי לרשת היוטיוב עקב תקלות ברשת הנטוורק
↑  ה-WWE משדרים את הספיישל של סטארקייד ביוטיוב לאחר כשלים ברשת הנטוורק שלה
↑  אירוע הסטארקייד חוזר לגרינסבורו; ריק פלייר ייקח חלק באירוע
↑  אירוע הסטארקייד ישודר בערוץ הנטוורק של ה-WWE
1 2 3 4 5 6  רשימת הקרבות המלאה לסטארקייד
סטארקייד (2018)

| סטארקייד (2018)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WWE
מותג(ים): Raw סמאקדאון
תאריך: 24 בנובמבר 2018 (שודר ב-25 בנובמבר 2018)
עיר: סינסינטי, אוהיו
אולם: U.S. Bank Arena
מספר צופים: 7,500
סדרת אירועי שלם וצפה של ה-WWE
| סדרת ההישרדות | סטארקייד (2018) | TLC: שולחנות,סולמות וכיסאות |
סדרת אירועי סטארקייד
| 2017 | סטארקייד (2018) | 2019 |
סטארקייד (2018) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (‏Raw‏ וסמאקדאון) ונערך ב-24 בנובמבר 2018, ב-U.S. Bank Arena שבסינסינטי, אוהיו. שעה בודדת מן האירוע שודרה בערוץ ה-WWE Network למחרת, ב-25 בנובמבר 2018. האירוע היה האירוע השני בסדרת אירועי סטארקייד (תחת הפקתם של ה-WWE). האירוע כלל הופעה מיוחדת של חבר היכל התהילה, ריק פלייר.
אחד עשר קרבות התנהלו באירוע, כשמתוכם ארבע קרבות שודרו בספיישל של שעה בערוץ של ה-WWE Network. בקרב המרכזי, AJ סטיילס ניצח את סמואה ג'ו בקרב כלוב.
הפקה > רקע

סטארקייד, אירוע חי במעגל סגור, הומצא בשנת 1983 על ידי המתאבק המנוח, דאסטי רודס. האירוע הופק במקור תחת ארגון ה-National Wrestling Alliance (או בראשי התיבות: NWA) והארגונים של ג'ים קרוקט (או בראשי התיבות: JCP). ארגונים אלו הכירו בסטארקייד כאירוע הדגל שלהם בשנה, כשבאותה נשימה שנתיים לאחר מכן, גם יריבתה, ארגון ה-WWF, התחיל להכיר באירוע רסלמניה כאירוע הדגל שלהם בשנה. בשנת 1988, ארגונו של ג'ים קרוקט נמכר לטד טרנר, ובכך האירוע הפך להיות בבעלות של ארגון ה-WCW, כשהאירוע עצמו התקיים תחת ה-WCW עד שנת 2000, השנה שבה התקיים אירוע הסטארקייד האחרון ולאחריו הופסקו קיומי אירועי סטארקייד.
לאחר הפסקה של 17 שנים, ה-WWE הקימה לתחייה את סטארקייד כאירוע חי של המותג סמאקדאון ב-25 בנובמבר 2017. שנה לאחר מכן, ב-16 בנובמבר 2018, ה-WWE הכריזו שאירוע שני במסגרת אירועי סטארקייד יתקיים ב-25 בנובמבר 2018 וחלקו ישודר בערוץ של ה-WWE Network. עוד אמרו, שאירוע זה יהיה בשיתוף של שני המותגים (Raw וסמאקדאון).
הפקה > עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
ב-7 באוגוסט בתוכנית סמאקדאון, ביג אי וקופי קינגסטון מקבוצת הניו דיי ניצחו את הבר (סזארו ושיימוס) כדי להפוך למועמדים לתואר אליפות הזוגות של סמאקדאון נגד האלופים, הבלודג'ן בראדרס (הארפר ורואן) באירוע סאמרסלאם, שבו הניו דיי ניצחו, כתוצאה מפסילה, אך לא זכו בחגורות האליפות. הניו דיי זכו בחגורות האליפות יומיים לאחר מכן בתוכנית סמאקדאון ולאחר מכן שמרו בהצלחה על חגורות האליפות באירוע גיהנום בכלוב. ב-16 באוקטובר בתוכנית ה-1000 של סמאקדאון, הבר ניצחו את הניו דיי וזכו באליפות הזוגות. קרב חוזר ביניהם נקבע לאירוע סטארקייד.
באירוע סאמרסלאם, במהלך הקרב על אליפות ה-WWE בין סמואה ג'ו ל-AJ סטיילס, ג'ו התגרה בסטיילס, כשהתנהג בחוסר כבוד לאשתו ובתו, שנכחו בקהל. סטיילס הזועם, תקף את ג'ו בעזרת כיסא, מה שגרם לג'ו לנצח בקרב כתוצאה מפסילה, אך עדיין סטיילס שמר על התואר. ב-24 באוגוסט, קרב חוזר בין השניים נקבע לאירוע גיהנום בכלוב. באירוע זה, סטיילס התחמק ממהלך ההכנעה של ג'ו, הקוקינה קלאץ', והפך אותו להצמדה, שהספיקה לו כדי לשמור על התואר, למרות שבהילוכים החוזרים נראה שבזמן ההצמדה, סטיילס נכנע, והשופט לא זיהה זאת. לאחר הקרב, ג'ו תקף את סטיילס ומאוחר יותר דרש קרב חוזר נגד סטיילס. הג'נרל מנג'ר של סמאקדאון, פייג', הסכימה לכך וקבעה קרב שלישי בין השניים על התואר באירוע סופר שואו-דאון, שבו סטיילס ניצח. השניים נפגשו לקרב נוסף, אך לא מתוכנן, שהיה על התואר באירוע היהלום שבכתר (סטיילס היה אמור להתחרות נגד דניאל בריאן, שסירב להופיע באירוע, שהתרחש בערב הסעודית, עקב הסכסוך שסבב את האירוע). מפגש חמישי נקבע בין השניים לאירוע סטארקייד, כשהפעם סוג הקרב היה קרב כלוב, והפעם התואר לא היה על הכף, מכיוון שסטיילס איבד אותו בקרב לדניאל בריאן.
באירוע סאמרסלאם, שארלוט פלייר ניצחה את בקי לינץ' וכרמלה בקרב משולש וזכתה באליפות הנשים של סמאקדאון. לאחר הקרב, לינץ' תקפה את פלייר והפכה לדמות הרעה בפעם הראשונה בקריירה שלה ב-WWE. במהלך השבועות הבאים, השתיים תקפו אחת את השנייה. באירוע גיהנום בכלוב, לינץ' ניצחה את פלייר וזכתה בתואר האליפות. קרב חוזר ביניהן נקבע לאירוע סטארקייד. ב-22 בנובמבר, לינץ' הוחלפה בקרב במתאבקת אסקה, לאחר שהיא ספגה פציעה בפניה.
ב-16 באוקטובר במסגרת תוכנית ה-1000 של סמאקדאון, ריי מיסטריו התאבק בקרב היחידים הראשון שלו מאז שנת 2014, שבו ניצח את אלוף ארצות הברית, שינסקה נקאמורה, כדי להעפיל לטורניר גביע העולם של ה-WWE. קרב חוזר ביניהם נקבע לאירוע סטארקייד, כשהפעם תואר אליפות ארצות הברית הונח על הכף.
ב-22 באוקטובר בתוכנית Raw, לאחר שסת' רולינס ודין אמברוז זכו באליפות הזוגות של Raw מידיהם של דולף זיגלר ודרו מקינטייר, אמברוז תקף את רולינס והפך לדמות הרעה. שבועיים לאחר מכן בתוכנית Raw, אמברוז המשיך בתקיפותיו על רולינס פעם נוספת, לאחר שרולינס הפסיד את חגורות האליפות ל-AOP (אקאם ורזאר) בקרב האנדיקאפ 2 נגד 1. שבוע לאחר מכן, אמברוז זרק את התלבושת שהייתה לו בקבוצת "המגן" אל תוך חבית שהובערה באש והסביר שהוא תקף את רולינס כי הוא הרגיש נטל על שני חבריו לקבוצה ושניהם עשו אותו חלש. לאחר שרולינס ניצח את אלוף ארצות הברית של סמאקדאון, שינסקה נקאמורה, באירוע סדרת ההישרדות, פורסם שרולינס יגן על האליפות הבין יבשתית נגד אמברוז בקרב רחוב באירוע סטאקייד. ב-22 בנובמבר, סוג הקרב ביניהם שונה לקרב כלוב.
תוצאות

| --- | --- |

תפקיד:: שם:
צוות השידור: טום פיליפס
צוות השידור: ביירון סקסטון
כרוז: גרג המילטון
שופטים: צ'אד פטון
שופטים: רוד זאפאטה
| מס' | תוצאות | התניות | זמן |
| --- | --- | --- | --- |
| 1 | ביילי, אמבר מון, סשה בנקס ודנה ברוק ניצחו את אלישיה פוקס, מיקי ג'יימס, ניה ג'קס וטמינה | קרב ארבע נגד ארבע | 06:50 |
| D2 | דרו מקינטייר (עם דולף זיגלר) ניצח את פין באלור | קרב יחידים | - |
| D3 | ‏ The B-Team (בו דאלאס וקורטיס אקסל) ניצחו את הריבייבל (דאש ויילדר וסקוט דוסון) | קרב זוגות | - |
| D4 | הבר (סזארו ושיימוס) (א) ניצחו את הניו דיי (ביג אי וקופי קינגסטון) (עם אקסבייר וודס) | קרב זוגות על אליפות הזוגות של סמאקדאון | - |
| D5 | בריי וויאט ניצח את ברון קורבין | קרב יחידים | - |
| D6 | בריי וויאט ניצח את ברון קורבין | קרב ללא פסילות | - |
| D7 | שארלוט פלייר ניצחה את אסקה | קרב יחידים | - |
| 8 | ריי מיסטריו ניצח את שינסקה נקאמורה (א) | קרב יחידים על אליפות ארצות הברית | 02:11 |
| 9 | ריי מיסטריו ורוסב (עם לאנה) ניצחו את שינסקה נקאמורה והמיז | קרב זוגות | 06:10 |
| 10 | AJ סטיילס ניצח את סמואה ג'ו בהכנעה | קרב כלוב | 11:58 |
| D11 | סת' רולינס (א) ניצח את דין אמברוז לאחר שיצא מן הכלוב | קרב כלוב על האליפות הבין יבשתית | - |
(א) - מתייחס למתאבק/מתאבקים שהגיעו לקרב כאלוף/אלופים D - מציין שהקרב היה קרב חושך (קרב שלא שודר בטלוויזיה)
הערות שוליים

↑  סטארקייד מגיע לאוהיו
↑  אירוע הסטארקייד חוזר לגרינסבורו; ריק פלייר ייקח חלק באירוע
↑  שעה של ספיישל הסטארקייד תשודר בערוץ הנטוורק של ה-WWE
↑  אירוע הסטארקייד ישודר בערוץ הנטוורק של ה-WWE
1 2 3 4 5 6 7 8 9 10 11  התוצאות המלאות מאירוע הסטארקייד שהתקיים בסינסינטי
ניצנוצים

| --- | --- |

לכידת מסך מפתיח הסדרה
 סוגה:  מדע, אנימציה
 שחקנים:  קית' סקוט 
 מדבבים בעברית:  שלמה בר-שביט
 ארץ מקור:  אוסטרליה אוסטרליה בריטניה בריטניה
 שפות:  אנגלית 
 מספר עונות:  1
 מספר פרקים:  12
 הפקה
 אורך פרק:  30 דקות
 שידור
 רשת שידור בישראל:  הטלוויזיה החינוכית הישראלית
 תקופת שידור מקורית:  1989–הווה 
 קישורים חיצוניים
 דף התוכנית ב-IMDb
 
ניצנוצים (באנגלית: Bright Sparks) היא סדרת אנימציה אוסטרלית בריטית המלמדת מדע וטכנולוגיה. הסדרה משלבת גם אנימציה של דמויות וגם לייב אקשן.
בישראל הסדרה שודרה לראשונה בשנת 1989 בטלוויזיה החינוכית בדיבוב עברי ובשידורים חוזרים בערוץ זה לאורך שנות ה-90. כמו כן, בשנת 1991 הסדרה שודרה בערוץ הילדים עם דיבוב שונה, ושיר פתיחה אחר.
סקירה כללית

בכל פרק בסדרה הרובוט ניצנץ לקח את הילדים ריקי ואלכס לטיול מסביב לעולם שבמהלכו הם בחנו חידושים שונים בתחומי המדע והטכנולוגיה.
דמויות ומדבבים בגרסה העברית

ניצנץ (שלמה בר-שביט) - רובוט אינטליגנטי במיוחד שהגיע מהחלל החיצון ומסוגל להפוך לחללית. ניצנץ הגיע לכדור הארץ על מנת ללמד את ריקי ואלכס על תחום המדע והטכנולוגיה ולעיתים רבות הוא הופך את עצמו לחללית על מנת לקחת אותם למקומות שונים ברחבי העולם כדי ללמד אותם דברים שונים.
ריקי (יעל בארי) - ילדה בת 12 אשר התיידדה עם ניצנץ. ריקי נוטה להיות יהירה ומנסה כל העת להוכיח שהיא חכמה יותר מאלכס.
אלכס (איתי בארלי) - אחיה בן ה-7 של ריקי. אלכס להוט תמיד ללמוד דברים חדשים מניצנץ והוא נוטה לשאול שאלות מטופשות רבות על נושאים שונים. הוא נוטה גם להתווכח רבות עם ריקי.
סיאן קאאן

סיאן קאאן (Sian Ka'an; בשפת המאיה: "שער השמיים") היא שמורה ביוספרית בחוף חצי האי יוקטן, במדינת קינטנה רו שבמקסיקו. השמורה הוכרזה כגן לאומי ב-20 בינואר 1986 וכאתר מורשת עולמית ב-1987.
השמורה מגנה הן על אזורים ביבשה, והן על אזורים בתוך הים הקריבי, לרבות שונית אלמוגים. היא משתרעת לאורך 120 ק"מ, שהם כשליש מהחוף הקריבי של מקסיקו. שטחה הכולל 6,520 קמ"ר. היא מגנה על בתי גידול מגוונים, הכוללים חוף ים, יערות מנגרובים, אזורים לחים, לגונות של מים מתוקים ומים מליחים, דיונות, סוואנה, יער גשם טרופי וסנוטות.
בספירה שנערכה ב-1995 נמצאו בשמורה 336 מין מיני עופות, 103 מיני יונקים, 276 מיני סרטנאים, וכן מאות מיני חרקים, בהם 318 מיני פרפרים, 310 מיני יתושים, 90 מיני דבורים ו-74 מיני חיפושיות. בין היתר, יש בשמורה יגוארים, פומות, יגוארונדים, אוצלוטים, איילים פרדיים לבני-זנב, טפירים, קופי עכביש, שאגנים, תחשי נהרות, פלמינגואים, טוקנים, יאבירואים וארבעה מיני צבי ים. בשונית האלמוגים נמצאו 84 מיני אלמוגים, בהם אלמוגי מוח שקוטרם מגיע ל-7 מטרים.
הצומח בשמורה כולל 1,048 מינים שונים, ובהם עצי מהגוני, ארז ועץ המולאטים, וכן מנגרובים, נופרים וענבי ים.
בנוסף, יש בתחומי השמורה 23 אתרים ארכאולוגיים של המאיה, בהם מוייל, אחד האתרים הקדומים ביותר שנמצאו בחופי יוקטן.
סיאמון

| --- | --- |
פסלון ברונזה של סיאמון בדמות ספינקס.
פסלון ברונזה של סיאמון בדמות ספינקס.
 לידה:  המאה ה־11 לפנה״ס 
 פטירה:  959 לפנה״ס 
 מדינה:  מצרים העתיקה 
 
סיאמון (מלך בשנים 978–959 לפנה"ס), היה פרעה מצרים השישי לשושלת ה-21.
סיאמון היה כנראה, בן לאמנמופ, ואח לאוסורקון. עם מות אחיו נתמנה לשלטון על מצרים. כמו שאר בני השושלת ה-21 כוחו לא היה עצום, ומעגל השפעתו היה קטן יחסית. בדומה למשפחתו היה מבוסס בטאניס, (כנראה צען התנ"כית). להבדיל מקודמיו הרבה לבנות, ובבנייה הייתה תרומתו היחידה לאימפריה המצרית. המפורסמים שבמפעליו היו בנין מקדש אמון בממשית, ושיפוץ המקדש לאותו האל בטאניס.
יש לייחס לו את נעילת חדרי הדיר אל-בחרי, אזור דתי וקבורתי חשוב במצרים העתיקה. לסיאמון לא הייתה חשיבות רבה למצרים, המומיה שלו הושחתה עם השנים בידי גנבים למיניהם, צורתה דומה לזאת של אביו וגובהה 1.65 מטרים.
קיימת סברה בדבר היות סיאמון אבי בת פרעה שנישאה לשלמה. במקרא מתואר אותו חותן שלמה כמוסר גזר בתור נדוניית בתו, אחר שהשמיד את העיר. כמלך חלש, ביקש להסדיר את יחסיו עם ממלכת ישראל המאוחדת  - כוח עולה בימיו.
סוואנים

הסוואנים (בגאורגית: სვანები, מילולית: סוואנֶבּי) הם קבוצה אתנוגרפית של הגאורגים שמתגוררים בעיקר במחוז ההיסטורי, סוואנתי שבגאורגיה. הם דוברים בשפה שלהם שנקראת סוואנית. כמו כן מתגוררים סוואנים בקודורי עילית שבאבחזיה, שעד לפני הפלישה הרוסית לגאורגיה הייתה האזור היחיד באבחזיה שהיה בשליטת הממשל בטביליסי.
היסטוריה

הסוואנים הם בדרך כלל מזוהים עם ה"סואנים" (Soanes) הנזכרים בכתבי סטרבון, שמיקם אותם, פחות או יותר, באזור סוואנתי של היום.
עד שנת 1930, המגרלים והסוואנים במפקד האוכלוסין סווגו לקבוצות נפרדות, אבל נכללו באותה קטגוריה כגאורגים לאחר מכן.
במאות ה-4 ה-6 התנצרו והשתייכו לכנסייה הגאורגית. למרות זאת, חלק מהפולתאיסטים המבוגרים שנותרו, נשארו עובדי אלילים. גיאורגי הקדוש, הקדוש הפטרון של גאורגיה, הוא הקדוש המכובד ביותר. הסוואנים שימרו הרבה ממסורתם, כולל נקמת דם. משפחותיהם קטנות, והבעלים הם ראשי המשפחה. הסוואנים מכבדים מאוד את הנשים הזקנות במשפחותיהם.
הנסיך מיכאיל סיומונביץ' וורונצוב, הנציב העליון של מלכות המשנה של הקווקז, הניח כי הסוואנים היו בעברם בני דת משה.
שפה

שפתם היא דו לשונית, הם משתמשים גם בגאורגית וגם בשפתם שנקראת, סוואנית, שיחד עם הגאורגית, המגרלית והלאזית מרכיבים את השפות הכרתווליות או השפות הדרום קווקזיות. השפה הסוואנית הוחלפה ברובה על ידי גאורגית תיקנית.
תרבות

התרבות הסוואנית שרדה בצורה נפלאה על שיריה וריקודיה. השירה הפולילונית שלה היא המורכבת ביותר בשירה הגאורגית.
הערות שוליים

↑  Karl Koch, Die Kaukasischen Lander und Armenien, Leipzig, 1867, עמ' 45,
| גאורגיה הסכסוך הגאורגי-אבחזי אבחזיה |
| --- | --- | --- |
| מאורעות עיקריים | הטיהור האתני של גאורגים מאבחזיה • מלחמת אבחזיה • פלישת רוסיה לגאורגיה • מלחמת אבחזיה השנייה • הסכם מוסקבה (1994) • מהומות סוחומי (1989) |  |
| מוקדי סכסוך | אבחזיה עילית • מחוז גאלי • טקווארצ'לי |  |
| מעורבים בסכסוך | אבחזיה • גאורגיה • רוסיה • UNOMIG • יחסי רוסיה-גאורגיה • הממשל דה יורה של אבחזיה • כוח שמירת השלום באבחזיה |  |
| רקע | אבחזיה ססר • אבחזים • גאורגים • מגרלים • סוואנים • ממלכת אבחזיה • נסיכות אבחזיה • אבחזיה אסס"ר • מלחמת האזרחים הגאורגית |  |
| גאורגים בסכסוך | ז'יולי שרטאווה • סומבט סאקיאן • גורם גביסקיריה • ראול אשבה |  |
| אבחזים בסכסוך | סרגיי בגאפש • ולדיסלב ארדזינבה |  |
ראו גם היסטוריה של אבחזיה • היסטוריה של גאורגיה
| --- | --- |
בקרת זהויות :  NLI: 987007551019305171  BnF: cb13547460x (data)  LCCN: sh85130936  SUDOC: 050799169 
איכר סוואני, מסטיה סוף המאה ה-19
סילביה סידני

| --- | --- |

סילביה סידני בסביבות 1930
 לידה:  8 באוגוסט 1910 הברונקס, ניו יורק, ארצות הברית 
 פטירה:  1 ביולי 1999 (בגיל 88) ניו יורק, מדינת ניו יורק, ארצות הברית 
 שם לידה:  Sophia Kosow 
 סוגה מועדפת:  קומדיה ודרמה
 מדינה:  ארצות הברית 
 תקופת הפעילות:  1929–1998 (כ־69 שנים) 
 בן או בת זוג:  לותר אדלר (1938–1946)  בנט סרף (1935–1936) 
 מספר צאצאים:  1 
 פרסים והוקרה:  פרס גלובוס הזהב, פרס סאטורן
 פרופיל ב-IMDb
 חתימה:   
 
סילביה סידני (באנגלית: Sylvia Sidney;‏ 8 באוגוסט 1910 – 1 ביולי 1999) הייתה שחקנית קולנוע, טלוויזיה ותיאטרון יהודייה-אמריקאית זוכת פרס גלובוס הזהב. הייתה מועמדת פרס אוסקר לשחקנית המשנה הטובה ביותר לשנת 1973 על הופעתה בסרט "משאלות קיץ, חלומות חורף".
ביוגרפיה

נולדה בשם סופיה קוסוב (Sophia Kosow) ברובע הברונקס שבניו יורק, לרבקה, מהגרת יהודיה מרומניה ולויקטור קוסוב, מהגר יהודי מרוסיה. הוריה התגרשו כשהייתה בת חמש וסידני גדלה לצד אמה ואביה החורג, רופא השיניים זיגמונד סידני. הוריה עודדו אותה ללמוד ריקוד ומשחק כדרך להתמודדות עם ביישנותה.
למדה משחק בבית הספר של אגודת התיאטרון בניו יורק והופיעה בהפקות תיאטרון, שם זכתה לשבחי מבקרים על הופעותיה. בגיל 16 התגלתה על ידי צייד כישרונות מהוליווד.
קריירת משחק

לאחר השתתפות בשני סרטים נשכחים בשנות העשרים, החלה סידני את דרכה המשמעותית בקולנוע בשנת 1931 בסרט הפשע "רחובות העיר" ובדרמה "סצנת העיר".
ב-1936 כיכבה בתפקידים ראשיים בדרמת הפשע "זעם", סרטו האמריקאי הראשון של פריץ לאנג, בתור קת'רין ארוסתו של ג'ו וילסון (ספנסר טרייסי), ובמותחן הריגול של אלפרד היצ'קוק "חבלה".
ב-1937 הופיעה בסרט הפשע של ויליאם ויילר "מבוי סתום" בתור דרינה אחותו של טומי גורדון מנהיג כנופיית הרחוב "ילדי מבוי סתום". באותה שנה כיכבה גם ב"אתה חי רק פעם אחת" של פריץ לאנג, לצד הנרי פונדה.
בשנות השלושים הייתה סידני אחת מהשחקניות המרוויחות ביותר בהוליווד. שכר העבודה השבועי שלה עמד על 10,000 דולר. (שווה ערך לכ-200,000 דולר כיום). במקביל פיתחה מוניטין של שחקנית שקשה לעבוד איתה. החל מסוף שנות השלושים החלו להידלדל תפקידיה בקולנוע והיא העדיפה להופיע על בימות התיאטרון.
ב-1945 שיחקה בדרמת המלחמה של פרנק לויד "דם על השמש" בתפקיד אייריס הילרד בה מתאהב העיתונאי ניק קונדון (ג'יימס קאגני). החל מתחילת שנות החמישים ועד שנותיה המאוחרות הופיעה בתפקידי אורח בסרטי ובסדרות טלוויזיה רבים.
בשנת 1973 חזרה למסכים לאחר היעדרות ארוכה ונתנה את אחת מהופעותיה הקולנועיות הטובות בקריירה בדרמה "משאלות קיץ, חלומות חורף", בתפקיד גברת פיטצ'ט, אמה המתנשאת של עקרת הבית ריטה וולדן (ג'ואן וודוורד). סידני הועמדה על התפקיד לפרס אוסקר לשחקנית המשנה הטובה ביותר, לפרס גלובוס הזהב ולפרס באפט"א.
ב-1986 זכתה סידני בפרס גלובוס הזהב והועמדה לפרס אמי על הופעתה בסרט הטלוויזיה "חורף מוקדם".
היא שיחקה לאחר מכן בסרט האימה "סימן משמיים 2", בקומדיה הרומנטית "אנשים משומשים" בתור ביבי, אמה של פרל ברמן (שירלי מקליין) ובסרטיו של טים ברטון "ביטלג'וס", בתור ג'ונו העובדת הסוציאלית של הזוג אדם (אלק בולדווין) וברברה (ג'ינה דייוויס) מייטלנד ו"הפלישה ממאדים", סרטה האחרון, בתור סבתו של הנער ג'ימי שמצליח לחסל את החייזרים הפולשים.
ב-1982 הוענק לה הפרס ע"ש ג'ורג' איסטמן על תרומתה לאמנות הקולנוע.